**CÉLNYELVI CIVILIZÁCIÓ**

1. Bevezetés

Az önálló tematikával megjelenő, de a célnyelvek keretei között is oktatható célnyelvi civilizáció tantárgy tanításának az a célja, hogy a célnyelv használatával a tanulók tájékozottá váljanak a célnyelvi országok legtágabb értelemben vett kultúrájában. Ez felöleli a célországok földrajzát, gazdaságát, társadalmi viszonyait, történelmét, tudománytörténetét, tudományos-technikai vívmányait, irodalmát, művészetét, valamint a mindennapi élet kultúráját is. A tantárgy kiváló lehetőséget kínál a tantárgyközi integráció megvalósítására és a célnyelv iránti érdeklődés fenntartására.

A műveltségi tartalmak feldolgozása a kulcskompetenciák fejlesztésével együtt hozzájárul a tanulók személyiségfejlődéséhez; az önálló ismeretszerzés, a tájékozódás, az önálló vélemény megformálásának képessége mellett csiszolja a társas kompetenciákat; növeli az elfogadás, a tolerancia képességét; fejleszti a célnyelvi kommunikációs kompetenciát.

A célnyelvi civilizáció tantárgy tartalma megköveteli a folyamatos tájékozódást a célnyelvi országok hírforrásaiban mind a tanár mind a diák részéről. A tanulók nyomon követhetik a változásokat, megérthetik az egyes országok fejlődésének folyamatát, közben pedig gyakorolják a digitális és hagyományos médiumok használatát. Eleinte segítséggel, később önállóan értékelik a talált információk hitelességét. A hagyományos könyvtárhasználatot is gyakorolják, hogy magabiztosan tudjanak tájékozódni az idegen és a magyar nyelvű könyvtári gyűjtemények anyagaiban.

A célnyelvi civilizáció tanulása valós élethelyzetekre készíti fel a tanulókat, feladatok megoldása során fejleszti a problémamegoldó képességet, gondolkodásra serkent, önálló vélemény megformálására ösztönöz. A tanulók információszerzés közben megtanulnak a célnyelven jegyzetelni, rendszeresen használják az önálló, áttekinthető, lényegkiemelő jegyzetelési technikákat a hangzó és az írott szövegek feldolgozásakor. Civilizációs tanulmányaik hozzájárulnak ahhoz, hogy gondolataikat, megállapításaikat kifejezzék és szabatosan indokolják a célnyelven. A tantárgy jó lehetőséget kínál a kooperatív tanulási technikák alkalmazására (mozaik módszer, projektmunka, szakértői csoport stb.).

A tantárgy tanulására jellemző produktív és interaktív tevékenységek támogatják a művészeti alkotások értő és beleérző értelmezését a népszerű kortárs kultúra és kifejezésmódok vonatkozásában is. A tantárgy hozzájárul ahhoz, hogy a tanulókban pozitív attitűd alakuljon ki a művészetek, a művészi kifejezés sokfélesége iránt, nyitottakká váljanak az esztétikai élmények befogadására.

Az önálló és csoportos problémamegoldó tevékenységek, a kooperatív módszerek alkalmazása felkészíti a tanulókat a csoportban folyó közös munkavégzésre. Megtanulják, hogyan alkalmazkodjanak társaikhoz, hogyan osszák meg ismereteiket, hogyan fogadják el, vagy hogyan vitassák mások véleményét. Kialakul reális önértékelésük, megtanulják elfogadni a kritikát, és mások értékelésének kulturált módját is gyakorolhatják. A folyamat eredményeképpen fejlődik személyiségük, erősödik belső motivációjuk, és kialakulnak önálló tanulási stratégiáik, ami az egész életen át tartó tanulás elengedhetetlen feltétele.

2. Óraszámok

Az olasz célnyelvi civilizációt az öt évfolyamos képzésben (nyelvi előkészítő + négy év) a gimnázium 9. és 10. évfolyamán heti 1-1, 12. és 13. évfolyamán heti 2-2 órában tanítjuk csoportbontásban.

3. Alapelvek

A célnyelvi civilizációs ismeretek tanítása során fel kell ébresztenünk tanulóinkban az érdeklődést a célnyelvi kultúra iránt, ösztönöznünk kell őket arra, hogy az ezzel kapcsolatos véleményüket célnyelven fejezzék ki, és segítenünk kell őket abban, hogy a célnyelvi magyarázatokat is követni tudják. El kell érnünk azt, hogy a célnyelven szerzett és rendszerezett információk útján minél átfogóbb képet kapjanak a célnyelvi országok kultúrájáról, fejlődjön érzékenységük más kultúrákkal és azok képviselőivel szemben, tudjanak a közös Európában gondolkodni. A saját és a célnyelvi kultúra állandó összehasonlítása révén saját kultúrájukat is jobban megismerjék és megértsék.

4. Célok és feladatok

A célnyelvi civilizáció tantárgy 9. évfolyamban lép be a két tanítási nyelvű osztály tantárgyai közé, amikor a diákok már egy éve tanulják a célnyelvet. Nyelvi szintjük eléri a Közös Európai Referenciakeret B1 szintjét, nyelvtudásuk tehát lehetővé teszi, hogy idegen nyelven szerezzenek információkat a körülöttük lévő világról.

A célnyelvi civilizáció tantárgy kiemelkedő szerepet játszik a kulcskompetenciák fejlesztésében, a nevelési célok elérésében. A tanítás során kulturális, technikai, történelmi, művészeti és természettudományos ismeretekhez jutnak a tanulók. A cél az ok-okozati összefüggések felismerése, az egyes események, szokások, jelenségek összehasonlítása. A saját és a célnyelvi kultúrák megismerése, összehasonlítása révén bővül a tanulók műveltsége, szélesedik látókörük, így fokozatosan kialakul elfogadó magatartásuk, és megbecsüléssel tekintenek az eltérő kultúrákra. Cél továbbá, hogy a célnyelvi országok földrajzának, történelmének, gazdasági, társadalmi és politikai viszonyainak, irodalmának, művészetének, sportéletének megismerésén keresztül a tanulók legyenek képesek megérteni az ország lakóinak szokásait, viselkedését, ideáljait, értékeit, gondolkodásmódját. A célnyelvi civilizáció tantárgy célja, hogy a diákok jól elsajátítsák a célnyelvi országról hallott kultúrtörténeti tartalmakat, és integrálni tudják a már korábban megszerzett ismereteik közé. A tanulók a célnyelv országa és Magyarország gazdasága, történelme, politikai viszonyai, kultúrája közötti kapcsolatok, hasonlóságok és különbségek vizsgálatával találják meg és értsék meg ezek földrajzi, gazdasági és történelmi okait, gyökereit.

Mivel a tanulók az idegen nyelvet eszközként használják a célország kultúrájának megismerése során - a célnyelvi civilizációs ismeretek elsajátításán kívül - a másik legfőbb cél a nyelvi készségfejlesztés. A tanulók képesek legyenek az önálló kutató munkával megszerzett ismereteiket társaik számára érthetően, folyékonyan és összefüggően, a megfelelő előadásmódban és stílusban továbbítani vagy írásban kifejteni. A célnyelven írt tanulmányok, publicisztikai vagy irodalmi szövegek elolvasása és megértése után emeljék ki a lényeget, fontos információkat. Alkossanak véleményt az olvasottakról. Képesek legyenek véleményüket a logika szabályai szerint, példákkal alátámasztva kifejteni. Legyen módjuk tévéhírek, ismeretterjesztő és játékfilmek megtekintésével megismerkedni a célország kultúrájával. Dokumentumfilmek és egyéb filmek megtekintésével bővüljenek tudományos ismereteik, a játékfilmek segítsenek a magyartól eltérő viselkedési formák, szokások, gondolkodásmód megfigyelésében és rögzítésében.

5. Feltételek

A Célnyelvi civilizáció tanítása - hasonlóan a célnyelvi órákhoz - csoportbontásban a leghatékonyabb. Ez szolgálja leginkább azt a célt, hogy a diákok ki tudják fejteni véleményüket, aktív résztvevői legyenek a tanóráknak, fejlődjön kommunikációs készségük, és képesek legyenek egymásra is figyelni. Az órákat célszerű olyan szaktanteremben tartani, ahol rendelkezésre állnak, illetve használhatók a szükséges tanári és tanulói segédletek: kézikönyvek, szöveggyűjtemények, képzőművészeti albumok, újságok, folyóiratok, prospektusok, képek, filmek, hanganyag, statisztikai táblázatok, és főként projektor, illetve számítógép internetkapcsolattal. A tantárgy tartalmi összetettsége miatt sok forrásból kell dolgoznunk, így biztosítani kell a fénymásolási lehetőséget.

A két tanítási nyelvű osztályok számára a Célnyelvi civilizáció tanulása szempontjából is különösen fontos, hogy az iskola lehetőségeinek megfelelően szervezzen diákcseréket, illetve célországbeli utazásokat. A Célnyelvi civilizáció tanításához szükséges személyi feltételek között ki kell emelnünk, hogy a tantárgyat tanító tanárnak széles körű interkulturális és más tantárgyak anyagához kapcsolódó ismeretekkel kell rendelkezni, ezért biztosítani kell számára a rendszeres továbbképzés, önképzés lehetőségét és a szakirodalomhoz való hozzáférést.

6. Értékelés

Az értékelés a tanulási-tanítási folyamat szerves része. A kultúrtörténeti tartalmak tudásának értékelésekor nagyobb mértékben vesszük figyelembe az adott ismeretanyag elsajátításának szintjét, de természetesen a nyelvi kifejezésmódot is értékeljük, amellyel a tanuló a megszerzett ismereteket közvetíteni tudja. A tanuló osztályzatánál figyelembe kívánjuk venni azt is, hogy a kultúrtörténeti tartalmak visszaadásán túl eljutott-e az önálló véleményalkotásig.

Az értékelés alapjául az esszékérdésekből és rövidebb kérdésekből álló dolgozat, a folyamatos és rendszeres órai szóbeli és írásbeli számonkérés, kiselőadások tartása szolgál, és kiegészítésként egy a tanuló által a tanórán kívül, önállóan elkészített esszé egy kiadott könyv, film vagy téma alapján.

A tantárgy tartalma

9. évfolyam tematikai egységei

1. tematikai egység – órakeret 9 óra (értékeléssel együtt)

|  |  |  |
| --- | --- | --- |
|  | A | B |
| 1 | Tematikai egység / Fejlesztési cél | A célnyelvi országok természetföldrajza |
| 2 | Előzetes tudás | A tanuló már rendelkezik a célnyelv országaira vonatkozó általános ismeretekkel (fekvés, főváros, folyók, éghajlat) az anyanyelvén és célnyelven is. Ismeri a topográfiai fogalmakat, tudja használni a hagyományos és az online térképeket. A nemzeti jelképeket ismeri.  |
| 3 | A tematikai egység nevelési-fejlesztési céljai | A tanuló képes a célnyelvi országok földrajzi fekvésére, felszínére, felszínformáira, tájegységeire és legfontosabb vízrajzi jellemzőire vonatkozóan tájékozódni, információt gyűjteni és következtetéseket levonni leírásokból, statisztikai táblázatokból, grafikonokból, diagramokból, hagyományos és online térképekből;tud a topográfiai fogalmakhoz tartalmi elemeket rendelni és természetföldrajzi, környezeti és társadalmi-gazdasági témákat feldolgozó tematikus térképeket összehasonlítani;következtet a földrajzi fekvésből, a természeti és éghajlati viszonyokból az élővilágra, a népességre, valamint a kultúra jellemzőire; ismeri az adott terület élővilágának legfontosabb jellemzőit;szabatosan, a szükséges szaknyelv felhasználásával mutatja be a célnyelv országainak alapvető természetföldrajzát digitális eszközök alkalmazásával is.  |
| 4 | Ismeretek / fejlesztési követelmények | A célnyelvi országok földrajzi fekvésének, felszínének, felszínformáinak, tájegységeinek és legfontosabb vízrajzi jellemzőinek megismerése és kontúrtérképen történő elhelyezése.Az éghajlat és az időjárás változásának és a célnyelvi országok legjellemzőbb élővilágának ismerete – a többi tantárgyra is építve. Geopolitikai következmények felismerése, megfogalmazása, a közigazgatási régiók (autonómiák, tartományok, államok) azonosítása térkép segítségével. Nemzeti jelképek (zászlók, címerek) és szimbolikájuk értelmezése. Népességi adatok (lakosságszám, népsűrűség) elemzése térkép alapján. A népesség eloszlásának területi sajátosságai, ennek természeti, társadalmi, gazdasági okai és következményei; a bevándorlók szerepe az egyes célnyelvi országok népességének alakulásában, valamint a bevándorlás és a bevándorlás korlátozásának okai.A célnyelvi országok leghíresebb városainak, turisztikai központjainak, nevezetességeinek megismerése, bemutatása. |
| 5 | Kapcsolódási pontok | *Földrajz:* az időjárás tényezői, a Föld szépsége, egyedisége; településtípusok; globális problémák, életminőségek különbségei.*Biológia-egészségtan:* élőhely, életközösség, védett természeti érték, változatos élővilág.*Informatika:* digitális tudásbázisok, könyvtári információs rendszerek. |
| 6 | Kulcsfogalmak / fogalmak | Topográfia, nemzeti jelképek, felszíni formák, víztípusok, éghajlati és földrajzi övezetek, időjárási-éghajlati elemek, élővilág, a településtípusok. |

2. tematikai egység – órakeret 9 óra (értékeléssel együtt)

|  |  |  |
| --- | --- | --- |
|  | C | D |
| 1 | Tematikai egység / Fejlesztési cél | A célnyelvi országok gazdasága |
| 2 | Előzetes tudás | A tanuló már foglalkozott országok gazdaságával a Földrajz tantárgy keretében. Ismeri az alapvető gazdasági folyamatokat, jelenségeket. |
| 3 | A tematikai egység nevelési-fejlesztési céljai | A tanulóban kialakul az érdeklődés a célnyelvi országok gazdasági és pénzügyi helyzete iránt, és tud célnyelven információt gyűjteni a hagyományos és digitális médiumokban;a szükséges szaknyelv felhasználásával beszél a célnyelv országainak alapvető gazdasági ágairól, a célországok Magyarországgal fenntartott kapcsolatáról;összehasonlító elemzéseket végez statisztikai táblázatok, grafikonok, diagramok, folyamatábrák, térképek alapján. |
| 4 | Ismeretek / fejlesztési követelmények | A célnyelvi országok gazdasági adottságainak és jellemzőinek, főbb gazdasági ágazatainak, a világ társadalmi-gazdasági rendszerében betöltött szerepének, a magyar vonatkozásoknak a megismerése.Nemzetközi viszonylatban is híres termékek, márkák és a Magyarországon jelenlévő nagyvállalatok megismerése. A főbb szárazföldi, vasúti, vízi és légi közlekedési útvonalak, az egyes közlekedési ágak főbb sajátosságainak megismerése.A lakosság életszínvonalának megismerése. Önálló információszerzés és az információk értelmezése az aktuális és alapvető gazdasági kérdések területén. |
| 5 | Kapcsolódási pontok | *Földrajz:* iparágak, nemzetközi szervezetek, pénzügyi fogalmak, tőke és a munkaerő mobilitása, közlekedés.*Matematika:* grafikonok, adatok gyűjtése, következtetések levonása. |
| 6 | Kulcsfogalmak / fogalmak | Gazdasági ágak, ágazatok, szektorok, nemzetgazdaság, közúti közlekedés, ökonómia és ökológia, fenntartható fejlődés, nemzetközi szervezetek, multinacionális vállalatok, infláció, GDP. |

3. tematikai egység – órakeret 9 óra (értékeléssel együtt)

|  |  |  |
| --- | --- | --- |
|  | I | J |
| 1 | Tematikai egység / Fejlesztési cél | Hagyományok, szokások, életmód |
| 2 | Előzetes tudás | A tanuló célnyelvi tanulmányainak köszönhetően ismeretekkel rendelkezik a célnyelvi civilizáció mindennapjairól, a társas együttélés szokásairól, a hagyományokról. Ezek kiegészülnek a médiából vett példákkal és saját tapasztalataival. |
| 3 | A tematikai egység nevelési-fejlesztési céljai | A tanuló képes a hírekből, audio(vizuális) anyagokból, fényképekről információt gyűjteni a célországokban élő emberek hétköznapjairól, szokásairól, életviteléről; felismeri a társadalmi, erkölcsi problémákat, összeveti ezeket a hasonló hazai problémákkal; a társadalmi érintkezés szabályai szerint viselkedik, megfelelően reagál az általánosan használt gesztusokra, tisztázza a számára esetleg ismeretlen gesztusok jelentését;életstratégiákról, jövőképekről beszélget különböző minták és példaképek alapján. |
| 4 | Ismeretek / fejlesztési követelmények | A célnyelvi országok családmodelljeinek elemzése, a családi szereposztás azonosítása. A gyermekek helyzetének, legfontosabb jogainak és kötelességeinek bemutatása a családban, ezek összevetése a hazai viszonyokkal. A célnyelvi országok nemzeti és családi ünnepeinek, népi hagyományainak, szokásainak megismerése.A célnyelvi országok hagyományos ételei, tipikus alapanyagok, régiók tipikus ételei. Étkezési szokások.A szabadidő eltöltése, a kulturált szórakozás, nyaralási és pihenési szokások bemutatása. A turizmus hatása a célnyelvi országokra.A vidéki és városi élet. |
| 5 | Kapcsolódási pontok | *Technika, életvitel és gyakorlat:* család és háztartás; testi és lelki egészség, egészséges ételek.*Etika:* önismeret, ember az időben: gyermekkor, ifjúság, felnőttkor, öregkor, családi élet.*Biológia-egészségtan:* egészséges életmód, fogyatékkal élők.*Testnevelés és sport:* a rendszeres testedzés hatása a szervezetre, relaxáció.*Informatika:* e-könyvek, médiatudatosság. |
| 6 | Kulcsfogalmak / fogalmak | Család, nagycsalád, háztartás, időbeosztás, állami és családi ünnepek, gyermeki jogok, kötelességek, elöregedés, egészséges életmód, urbanizáció, gasztronómia, gyorséttermek, kiegyensúlyozott táplálkozás, nemzeti ételek. |

4. tematikai egység – órakeret 9 óra (értékeléssel együtt)

|  |  |  |
| --- | --- | --- |
|  | O | P |
| 1 | Tematikai egység / Fejlesztési cél | Sport |
| 2 | Előzetes tudás | A tanuló élettapasztalatának és tanulmányainak köszönhetően sok ismerettel rendelkezik a sportokról és az egészséges életmódról. |
| 3 | A tematikai egység nevelési-fejlesztési céljai | A tanuló ismeri és használja a tömegkommunikációs csatornákat a sportokkal, egészséges életmóddal kapcsolatos információk összegyűjtésére, rendszerezi és értelmezi ezeket az információkat;felismeri a sport pozitív élettani hatásait, valamint az élsport esetleges negatív hatásait, és tud ezekről kritikus véleményt mondani;tud logikusan, érvekkel alátámasztva, a megfelelő szókincs használatával érvelni sportágakkal, sporteseményekkel, egészséges életmóddal kapcsolatos kérdésekben;tisztában van a sport múltbéli és jelenlegi szerepével a célnyelvi országokban és hazánkban. |
| 4 | Ismeretek / fejlesztési követelmények | Az egészséges életmód és a sportolás szerepe a mindennapi életben (szabadidősport, tömegsport) a célnyelvi országokban és hazánkban.A legjellegzetesebb sportágak a célnyelvi országokban és hazánkban.Sporthoz kötődő fogalmak ismerete (pl. fair play, versenyszellem, csapatszellem, veszíteni tudás képessége); a sport személyiségformáló szerepe.Az olimpiai eszme és az olimpiai játékok; a célnyelvi országok és hazánk legnagyobb sikerei az olimpiákon.A célnyelvi országokban és hazánkban megrendezett legjelentősebb sportesemények bemutatása.Néhány, a célnyelvi országokból és hazánkból származó sikeres sportoló, illetve csapat bemutatása.Új tendenciák a sportban; a küzdősportok és az extrém sportok elterjedése és ezek hatása.Az élsport negatív aspektusainak kritikus szemlélete (pl. durvaság, teljesítménynövelő szerek, a túlzott anyagi ellenérték romboló hatásai).A sportolók sztárrá válásának hatása az emberekre és a sportra (pl. reklámok, anyagi előnyök, divatteremtés). |
| 5 | Kapcsolódási pontok | *Etika:* fair play; dopping, sportszerűség*Testnevelés és sport:* sportágak, szabályrendszerek; játékleírások, játékszabályok; életmódot, életstílust és életminőséget befolyásoló egyéni, társas és csoportos tevékenységek. |
| 6 | Kulcsfogalmak / fogalmak | Szabadidősport, tömegsport, szabályok, élsport, csapatszellem, versenyszellem, fair play, győzelem, vereség, dopping, egyéni- és csapatsport, extrém sport, életvitel, egészséges életmód, helyes táplálkozás, sportsérülések, élettani hatások, szabályok, felszerelések, sportközvetítések. |

10. évfolyam tematikai egységei

1. tematikai egység – órakeret 7 óra

|  |  |  |
| --- | --- | --- |
|  | E | F |
| 1 | Tematikai egység / Fejlesztési cél | A célnyelvi országok politikai berendezkedése |
| 2 | Előzetes tudás | A médiumokban már sok tanuló figyelemmel kíséri a bel- és külpolitikai híreket, ami jó kiindulási pontként szolgálhat a további tanulmányokhoz.  |
| 3 | A tematikai egység nevelési-fejlesztési céljai | A tanuló képes gyűjtőmunkára a célnyelven, értelmezi a hagyományos és a digitális médiumok politikai híreit; összehasonlítja a célnyelvi országok és Magyarország politikai berendezkedését; bemutatja a célnyelv országainak politikai rendszerét, az alapvető emberi, szabadság- és állampolgári jogokat, kötelezettségeket. |
| 4 | Ismeretek / fejlesztési követelmények | A célnyelvi országok politikai berendezkedésének megismerése.Tájékozódás a célországok állam- és intézményrendszerének felépítéséről, a kormány- és az államfő hatásköréről.A jelentős politikai pártok a célországokban.A társadalmi, politikai, erkölcsi problémák felismerése, megfogalmazása.A civil szervezetek szerepe a társadalomban, a civil mozgalmak jelentősége a célországokban. |
| 5 | Kapcsolódási pontok | *Történelem, társadalmi és állampolgári ismeretek:* a politikai rendszerek és az állampolgárok közötti viszony történelmi formái.*Informatika:* digitális tudásbázisok, könyvtári információs rendszerek. |
| 6 | Kulcsfogalmak / fogalmak | Államformák, alkotmányosság, hatalmi ágak: a törvényhozó, végrehajtó és igazságszolgáltató hatalom, államfő, demokrácia, politikai intézményrendszer, társadalmi és politikai konfliktus, autonómia, szolidaritás, politikai és szociális jogok, a kisebbségi jogok, civil szféra. |

2. tematikai egység – órakeret 7 óra

|  |  |  |
| --- | --- | --- |
|  | G | H |
| 1 | Tematikai egység / Fejlesztési cél | A célnyelvi országok társadalmi viszonyai |
| 2 | Előzetes tudás | A történelem és állampolgári ismeretek tanulása során a tanuló megismerte a társadalmi rétegek, nemzetiségek, kisebbségek fogalmát, hallhat a médiában az Európai Unió kisebbségi és bevándorlási problémáiról; célnyelvi tanulmányai során szerzett információt az oktatásról, játék- és dokumentumfilmekből, a hírekből értesülhet a nagyvárosok társadalmi problémáiról, a bűnözésről, a droghelyzetről.  |
| 3 | A tematikai egység nevelési-fejlesztési céljai | A tanuló képes információt gyűjteni a társadalmi viszonyok és problémák bemutatására a különböző médiumok és képi források felhasználásával;ismeri a célnyelvi kultúra társadalmi berendezkedését;felismer társadalmi és erkölcsi problémákat, ezeket megfogalmazza; tud véleményt nyilvánítani társadalmi kérdésekben, képes logikusan és tárgyilagosan érvelni, az eltérő véleményeket meghallgatja, megérti;felismeri a kultúrák és értékrendek közötti különbségeket és összeveti azokat a saját kultúrájával és értékrendjével. |
| 4 | Ismeretek / fejlesztési követelmények | A célnyelvi országok társadalmi viszonyai, a különböző kultúrák, társadalmi rétegek, csoportok, eltérő kultúrák tanulmányozása.A célnyelvi országokban létező társadalmi rétegek, csoportok (öregek, fiatalok, gyerekek, nők, kisebbségek, bevándorlók) aktuális helyzetének, együttélési formáinak, civilizációs konfliktusainak, társadalmi feszültségeinek megismerése és helyzetük összehasonlítása, az eltérések, illetve párhuzamok keresése.A hazai és a célnyelvi országok oktatási rendszere közti különbségek és hasonlóságok feltárása, megértése.A tanulás, a tudás és a műveltség mai szerepének értelmezése személyes tapasztalatok és a médiából vett példák, valamint a történelemből tanultak alapján. |
| 5 | Kapcsolódási pontok | *Társadalmi, állampolgári és gazdasági ismeretek:* a jövedelem szerepe a családban, kiadás, bevétel, megtakarítás, hitel, rezsi, zsebpénz; a tudás fogalmának átalakulása, a tanulás technikái, egész életen át tartó tanulás.*Földrajz:* társadalomföldrajz.*Etika:* társas kapcsolatok, előítélet, tolerancia, bizalom, együttérzés; fogyatékkal élők, szegények és gazdagok.*Technika, életvitel és gyakorlat:* pályaorientáció és munka. |
| 6 | Kulcsfogalmak / fogalmak | Társadalom, osztály, réteg, csoport, a társadalmi együttélés szabályai, szokás, hagyomány, erkölcs, jog, illem, kisebbségek, bevándorlás, emberi alapjogok, a jogegyenlőség elve, a gyermekek jogai, diákjogok és kötelességek, egészség és társadalombiztosítás, munkanélküliség, élethosszig tartó tanulás, demográfia, demográfiai robbanás, elöregedés, túlnépesedés. |

3. tematikai egység – órakeret 7 óra

|  |  |  |
| --- | --- | --- |
|  | K | L |
| 1 | Tematikai egység / Fejlesztési cél | Környezetvédelem |
| 2 | Előzetes tudás | A tanuló természettudományi tanulmányainak és élettapasztalatának köszönhetően ismeretekkel rendelkezik a környezetvédelemről, és célnyelvi tanulmányai révén ismeri a témához kapcsolódó alapszókincset is. |
| 3 | A tematikai egység nevelési-fejlesztési céljai | A tanuló használja a hagyományos és digitális hírforrásokat ismeretszerzésre; rendszerezi az információkat;ismeri a környezetszennyezés fajtáit, okait és hatásait, valamint a környezetvédelem lehetőségeit és eredményeit, tud ezekről véleményt mondani;tud logikusan, érvekkel alátámasztva, a megfelelő szakszókincs használatával érvelni a környezetszennyezéssel, a környezetvédelemmel kapcsolatos kérdésekben. |
| 4 | Ismeretek / fejlesztési követelmények | Az éghajlati változások és a hozzájuk kapcsolódó ártalmak (pl. üvegházhatás, felmelegedés) kialakulásának és folyamatának ismerete, a változások okainak értelmezése.A környezetszennyezés fajtáinak megismerése (pl. levegő-, talaj- és vízszennyezés). A környezetszennyezés hosszú távú következményeinek felismerése (pl. édesvíz hiánya, energiaforrások kimerülése, életlehetőségek megszűnése, migráció).A háztartási, ipari és veszélyes hulladék kezelése és újrahasznosítása a célnyelvi országokban és hazánkban.A hagyományos energiaforrások és a nukleáris energia előnyeinek és veszélyeinek ismerete, valamint az alternatív energiaforrások ismertetése (pl. megújuló energiaforrások).A célnyelvi országokban és hazánkban leggyakrabban előforduló környezeti katasztrófák ismerete (pl. árvíz, vízszennyezés).A célnyelvi országokban és hazánkban működő legfontosabb környezetvédelemmel foglalkozó szervezetek és tevékenységük megismerése (pl. Greenpeace, zöld mozgalmak). |
| 5 | Kapcsolódási pontok | *Technika, életvitel és gyakorlat:* fenntarthatóság, újrahasznosítás, környezettudatosság otthon és a lakókörnyezetben.*Biológia-egészségtan:* természetvédelem, a biológiai sokféleség védelme, a környezeti állapot és az ember egészsége közötti összefüggés.*Földrajz:* településtípusok, globális problémák, életminőségek különbségei, pl. az éhezés és a szegénység okai.*Etika:* etikus kereskedelem (fair trade).*Kémia:* vegyi anyagok hatásai a környezetre.*Földrajz:* talajerózió, felmelegedés hatásai az éghajlatra. *Történelem, társadalmi és állampolgári ismeretek:* természetes erőforrások változásának hatása a gazdaságra. |
| 6 | Kulcsfogalmak / fogalmak | Környezetszennyezés, környezetvédelem, szelektív hulladékgyűjtés, újrahasznosítás, megújuló energiaforrások, erózió, urbanizáció, felelősségvállalás, ökológia, éghajlatváltozás, globális és regionális problémák, közlekedés. |

4. tematikai egység – órakeret 7 óra

|  |  |  |
| --- | --- | --- |
|  | M | N |
| 1 | Tematikai egység / Fejlesztési cél | Tömegkommunikáció, média |
| 2 | Előzetes tudás | A tanuló célnyelvi tanulmányainak és élettapasztalatának köszönhetően sok ismerettel rendelkezik a tömegkommunikációs forrásokról. |
| 3 | A tematikai egység nevelési-fejlesztési céljai | A tanuló ismeri és használja a célnyelvi ország tömegkommunikációs csatornáit információgyűjtésre, az információkat rendszerezi és értelmezi;tud a tömegkommunikáció társadalmi hatásairól, pozitív és negatív aspektusairól;tud a megfelelő szókincs használatával véleményt megfogalmazni a médiával kapcsolatos kérdésekről;ismeri a sajtószabadság fogalmát a célnyelvi országokban és hazánkban.  |
| 4 | Ismeretek / fejlesztési követelmények | A kereskedelmi és a közszolgálati médiumok.A célnyelvi országok egyes televíziós és rádióműsorainak megismerése, bemutatása. Tévézési szokások a célnyelvi országokban és hazánkban.A célnyelvi országok egyes nyomtatott sajtótermékeinek és néhány, a célnyelvi országokhoz kötődő internetes portálnak a megismerése és bemutatása.A média tömegformáló szerepének felismerése és értékelése.A tömegkommunikációs csatornákból szerzett információk kritikus kezelése, hitelességük ellenőrzése más források, pl. az internet segítségével.Az internet szerepe a tömegkommunikációban, az online források hatása a jövő tömegkommunikációjára.A reklámok, hirdetések értelmezése a célországok kultúrájának, társadalmi szokásainak ismeretében.Műsorkészítés, lapszerkesztés. |
| 5 | Kapcsolódási pontok | *Etika:* újságírói etika; reklámmal kapcsolatos megfontolt fogyasztói szerep kialakítása; információs önrendelkezési jog; manipuláció, médiaszabályozás.*Magyar nyelv és irodalom:* a tömegkommunikációs források nyelvezete; a média hatása a nyelv változására.*Történelem, társadalmi és állampolgári ismeretek:* a cenzúra és sajtószabadság a történelem folyamán.*Informatika:* az internet mint tömegkommunikációs forrás, az internet szerepe a XXI. Század tömegkommunikációjában. |
| 6 | Kulcsfogalmak / fogalmak | Sajtó, sajtószabadság, cenzúra, nyomtatott, hangzó és digitális sajtótermékek, bulvársajtó, minőségi újságírás, internet, közszolgálati és kereskedelmi csatornák, reklámok, hirdetések, véleményformálás, manipuláció, média, tömegkommunikáció. |

5. tematikai egység – órakeret 7 óra

|  |  |  |
| --- | --- | --- |
|  | Q | R |
| 1 | Tematikai egység / Fejlesztési cél | Tudományok |
| 2 | Előzetes tudás | A tanuló természettudományi tanulmányainak és élettapasztalatának köszönhetően ismerettel rendelkezik számos tudományos-technikai vívmányról és ezek mindennapi életre gyakorolt hatásáról. |
| 3 | A tematikai egység nevelési-fejlesztési céljai | A tanuló használja a hagyományos és a modern tömegkommunikációs eszközöket a tudományokkal kapcsolatos információgyűjtésre;felismeri a tudományos-technikai vívmányok fontosságát, tud megfelelő szókincs használatával beszélni az ezekhez kapcsolódó kérdésekről;ismeri a legfontosabb tudományos-technikai vívmányokat, a célnyelvi országok és hazánk néhány felfedezőjét, feltalálóját, tudósát. |
| 4 | Ismeretek / fejlesztési követelmények | Ismeretszerzés a tudomány fejlődéséről, hatásairól (pl. ipari forradalom, XX. századi technikai forradalom).A célnyelvi országok néhány kiemelkedő jelentőségű tudósának, feltalálójának megismerése és bemutatása. Logikus, érvekkel alátámasztott vélemény megfogalmazása a modern technikai eszközök elterjedésének okairól, hatásáról, pozitív és negatív aspektusairól. |
| 5 | Kapcsolódási pontok | *Biológia-egészségtan, Fizika, Kémia:* tudománytörténeti jelentőségű felfedezők (Arisztotelész, Kopernikusz, Newton, Galilei, Watt, Darwin, Pasteur stb.), a biotechnológia lehetőségei és etikai kérdései.*Informatika:* az infokommunikációs eszközök előnyei és kockázatai. Netikett. |
| 6 | Kulcsfogalmak / fogalmak | Tudomány, technika, találmányok, vívmányok, űrkutatás, kozmológia, nukleáris fizika, orvostudomány, IKT, pszichológia, agykutatás, evolúció. |

|  |  |  |
| --- | --- | --- |
|  | S | T |
| 1 | A fejlesztés várt eredményei a két évfolyamos ciklus végén | A tanuló a szükséges szókincs felhasználásával, esetenként digitális eszközök alkalmazásával, érthetően be tudja mutatni a tanulmányai során feldolgozott témákat. Ismeri a célnyelvi országok földrajzi fekvését, felszínformáit, tájegységeit és legfontosabb vízrajzi jellemzőit. Magyarországot be tudja mutatni egy célnyelvi beszélő számára, összehasonlításokra képes.Ismeri a célnyelvi országok gazdasági jellemzőit, értelmezi a különböző gazdasági mutatókat. Alapvető összehasonlításokra is képes.Ismeri a célnyelvi országok politikai rendszerét, össze tudja hasonlítani azokat a magyar politikai berendezkedéssel.Ismeri a célnyelvi országok jellemző társadalmi viszonyait, a leggyakoribb szociális problémákat.Tájékozott a célországokban élő emberek hétköznapjairól, szokásairól, gondolkodásmódjáról, életviteléről. Nyitottá és elfogadóvá válik más kultúrákkal szemben, megérti azok sajátosságait.Érti a környezetszennyezés következményeit és a környezetvédelem fontosságát.Használja a célnyelvi ország tömegkommunikációs csatornáit az információgyűjtésben, képes az információk rendszerezésére, kérdések megfogalmazására.Tájékozott a célnyelvi országok legjellegzetesebb sportágai és sporteseményei területén.Ismer a célnyelvi kultúrákból néhány kiemelkedő jelentőségű tudományos-technikai vívmányt, valamint azok alkotóit.Képes hazáját több szempontból bemutatni a célnyelven.Nyitottá és elfogadóvá válik más kultúrákkal szemben, megérti azok sajátosságait. |

8. A tantárgy tartalma a 11-12. évfolyamon

A tanulók már több éve tanulják a célnyelvi civilizáció tantárgyat, számos olyan ismerettel rendelkeznek a célnyelvi országokról, azok társadalmáról, kultúrájáról, melyek további ismeretek megszerzésére, a már meglévő tudás bővítésére, más szempontú vizsgálatára motiválják őket. Eljutottak a Közös európai referenciakeret hatfokú skálájának (KER) minimum negyedik szintjére (B2). Kellő tapasztalattal, tudással rendelkeznek ahhoz, hogy a körülöttük lévő világot tágabb kontextusban is értelmezni tudják, nyelvi ismereteiknek köszönhetően pedig széleskörű célnyelvi információszerzésre és viszonyításra képesek. A nevelési célok közül ezen a szinten a tanulás tanítása kiemelt fontosságú, hiszen a tanulóknak a 12. évfolyam végére olyan tanulási képességekkel kell rendelkezniük, amelyek lehetővé teszik az önálló és kritikus ismeretszerzést idegen nyelven, valamint nyelvtudásuk önálló fenntartását és továbbfejlesztését további tanulmányaik és munkájuk során, egész életükön át. A 11–12. évfolyamon az előző szakasz témakörei életkoruknak, s a más tantárgyak tanulása során megszerzett ismereteknek megfelelően koncentrikusan bővülnek, egymásra épülnek.

A tanulók a tantárgy komplex jellegéből adódóan a különböző tantárgyak keretében szerzett meglévő és új ismereteiket szintetizálják, más nézőpontokból vizsgálják, és kipróbálják a valós életfeladatokat idéző helyzetekben. A tantárgy tanítása során lehetőséget kell biztosítani az önálló kutatómunkára, az egyéni és csoportos előadásokra, tárgyilagos és kulturált vitákra, döntéshozatali folyamatok, üzleti tárgyalások szimulációjára, prezentációk, audiovizuális műsorok vagy weblap készítésére stb. Továbbra is kiemelt szerepet kapnak a kooperatív tanulásszervezési eljárások és az IKT-kompetenciák alkalmazása. A jól megválasztott tanórai feladatok és témák segíthetik a tanulókat a jövőjüket érintő fontos döntések meghozatalában is. A tantárgy tanítása itt már heti két órában történik, ami a két évfolyamon 144 órát jelent. A javaslat a 8 nagy témakörhöz 18 óra, de a történelmet, földrajzot és olaszt tanító kollégákkal konzultálva a különböző témakörökre szánt óraszámok átcsoportosíthatók.

11. évfolyam tematikája

1. tematikai egység – órakeret 14 óra

|  |  |  |
| --- | --- | --- |
|  | A | B |
| 1 | Tematikai egység / Fejlesztési cél | A célnyelvi országok gazdasága |
| 2 | Előzetes tudás | A tanuló már foglalkozott a célnyelv országainak gazdaságával az előző szakaszban a célnyelvi civilizáció, valamint a földrajz tantárgy keretében. Tisztában van az alapvető gazdasági folyamatokkal, jelenségekkel. Már jártasságot szerezett a világháló kritikus és körültekintő használatában.  |
| 3 | A tematikai egység nevelési-fejlesztési céljai | A tanulóban kialakul az érdeklődés a célnyelvi országok gazdasági és pénzügyi helyzete iránt, és tud tájékozódni célnyelven a hagyományos és digitális médiumokban;szabatosan, a szükséges szaknyelv felhasználásával beszél a célnyelv országainak alapvető gazdasági ágairól, ezek szerepéről a világ társadalmi-gazdasági rendszerében, a célországok Magyarországgal fenntartott kapcsolatáról, valamint a fenntarthatóságról;rendelkezik mindennapi gyakorlati gazdasági és pénzügyi ismeretekkel,összehasonlító elemzéseket végez statisztikai táblázatok, grafikonok, diagramok, folyamatábrák, térképek alapján. |
| 4 | Ismeretek / fejlesztési követelmények | A célnyelvi országok gazdaságának a világ társadalmi-gazdasági rendszerében betöltött szerepe, a magyar vonatkozások, valamint a fenntartható gazdaság lehetőségeinek megismerése.A célnyelvi országokban való munkavállalás lehetőségei és a lehetséges kockázatok számbavétele.Mindennapi gyakorlati gazdasági és pénzügyi ismeretek (fizetőeszköz, számlanyitás, bankrendszer, adózás).A célországok kapcsolatának megismerése a nemzetközi gazdasági szervezetekkel (IMF, Világbank, WTO, Európai Unió), e kapcsolatok bemutatása.A tőke és a munkaerő-mobilitás előnyeinek, hátrányainak számbavétele.A fogyasztóvédelem, a fogyasztói kifogások orvoslási lehetőségeinek megismerése.Néhány összefüggés felismerése az életszínvonal, a globális problémák és a fenntarthatóság között.Önálló információszerzés és az információk értelmezése, az ismeretlen nyelvi elemek jelentésének kikövetkeztetése, a különböző típusú hírforrások összevetése az aktuális és alapvető gazdasági kérdések területén. |
| 5 | Kapcsolódási pontok | *Földrajz:* iparágak, nemzetközi szervezetek, pénzügyi fogalmak, tőke- és a munkaerő-mobilitás, közlekedés.*Társadalmi, állampolgári és gazdasági ismeretek:* a pénz és formái, pénzintézetek és tevékenységük, vállalkozói alapismeretek, a gazdaság szerkezete, nemzeti, uniós és globális gazdaság.*Matematika:* grafikonok, adatok gyűjtése, következtetések levonása. |
| 6 | Kulcsfogalmak / fogalmak | Gazdasági ágak, ágazatok, szektorok, globalizáció, integráció, regionális folyamatok, nemzetgazdaság, közúti közlekedés, ökonómia és ökológia, fenntartható fejlődés, nemzetközi szervezetek, multinacionális vállalatok, a pénz világa, adók, euróövezet, euróválság, infláció, GDP, IMF, Világbank, WTO. |

2. tematikai egység – órakeret 14 óra

|  |  |  |
| --- | --- | --- |
|  | C | D |
| 1 | Tematikai egység / Fejlesztési cél | A célnyelvi országok politikai berendezkedése |
| 2 | Előzetes tudás | A történelem, társadalmi és állampolgári ismeretek tantárgy keretében a tanuló foglalkozott már a politikai felépítmények különböző rendszereivel. A célnyelvi civilizáció tantárgy előző szakaszában megismerte a célnyelvi országok alapvető jellemzőit. A médiumokban már egyre több tanuló figyelemmel kíséri a bel- és külpolitikai híreket. |
| 3 | A tematikai egység nevelési-fejlesztési céljai | A tanuló képes önálló gyűjtőmunkára a célnyelven, tárgyilagosan értelmezi a hagyományos és a digitális médiumok politikai híreit, elfogulatlan véleményt alkot; a szükséges szaknyelv használatával bemutatja a célnyelv országainak politikai rendszerét, az alapvető emberi, szabadság- és állampolgári jogokat, kötelezettségeket, a demokratikus gondolkodásmód jellemzőit. |
| 4 | Ismeretek / fejlesztési követelmények | A célországok és Magyarország választási rendszerének sajátosságai, ezek összevetése.A jelentős politikai pártok szerepe a célországokban, a tevékenységüket meghatározó jogrend.A társadalmi, politikai, erkölcsi problémák felismerése, megfogalmazása, lehetséges javaslatok a konfliktusok elrendezésére.Politikai események elemzése és értelmezése segítséggel és önállóan, következtetések levonása. |
| 5 | Kapcsolódási pontok | *Történelem, társadalmi és állampolgári ismeretek:* a politikai rendszerek és az állampolgárok közötti viszony történelmi formái, az állampolgári jogok és kötelességek, országgyűlési választások.*Informatika:* digitális tudásbázisok, könyvtári információs rendszerek. |
| 6 | Kulcsfogalmak / fogalmak | Államformák, politikai és választási rendszerek, alkotmányosság, hatalmi ágak: a törvényhozó, végrehajtó és igazságszolgáltató hatalom, államfő, demokrácia, politikai intézményrendszer, társadalmi és politikai konfliktus, autonómia, szolidaritás, politikai és szociális jogok, a kisebbségi jogok, civil szféra. |

3. tematikai egység – órakeret 14 óra

|  |  |  |
| --- | --- | --- |
|  | E | F |
| 1 | Tematikai egység / Fejlesztési cél | A célnyelvi országok társadalmi viszonyai |
| 2 | Előzetes tudás | A történelem, az állampolgári és a társadalmi ismeretek tanulása során a tanuló megismerte a társadalmi rétegek, nemzetiségek, kisebbségek fogalmát és jellemzőit. A célnyelvi civilizáció tantárgy előző szakaszában megismerte a célnyelvi országok társadalmainak főbb jellemzőit. A médiából ismeri az Európai Unió kisebbségi és bevándorlási problémáit, játék- és dokumentumfilmekből, a hírekből nap mint nap értesülhet a nagyvárosok társadalmi problémáiról, a bűnözésről, a droghelyzetről.  |
| 3 | A tematikai egység nevelési-fejlesztési céljai | A tanuló képes önállóan információt gyűjteni a társadalmi viszonyok és problémák bemutatására a különböző médiumok, kortárs szépirodalmi és képzőművészeti alkotások, filmek és képi források felhasználásával;ismeri a célnyelvi kultúra társadalmi és szociális intézményrendszerét;felismer társadalmi és erkölcsi problémákat, ezeket megfogalmazza, mérlegeli a segítségnyújtás lehetőségeit és megoldást javasol; tud elfogulatlan véleményt nyilvánítani társadalmi kérdésekben, képes logikusan és tárgyilagosan érvelni, az eltérő véleményeket meghallgatja, megérti;felismeri a kultúrák és értékrendek közötti különbségeket és összeveti azokat a saját kultúrájával és értékrendjével. |
| 4 | Ismeretek / fejlesztési követelmények | A célnyelvi országok társadalmi viszonyainak tanulmányozása, problémák feltárása, megoldáskeresés a feszültségek oldására. A munka világának bemutatása (pályaválasztás, munkavállalás, a célországba irányuló munkaközvetítés, munkanélküliség kérdései, érdekképviseletek); munkaerő-piaci információk gyűjtése, a célnyelvi országok munkaerő-piaci lehetőségeinek feltérképezése (pl. állások és elvárások).Egészségügyi, társadalombiztosítási ismeretek a célországokról.Leggyakoribb civilizációs és környezeti ártalmak, mentálhigiénés problémák felismerése.A vallás és az egyházak szerepének megértése a társadalomban.A társadalmat érintő alapvető globális problémák tudatosítása (pl. bűnözés, droghelyzet), és a segítségnyújtás lehetőségeinek feltárása.A célnyelvi dialektusok ismerete, szerepe a nyelvhasználatban, néhány példa említése. |
| 5 | Kapcsolódási pontok | *Történelem, társadalmi és állampolgári ismeretek:* a jövedelem szerepe a családban, kiadás, bevétel, megtakarítás, hitel, rezsi, zsebpénz; a tudás fogalmának átalakulása, a tanulás technikái, egész életen át tartó tanulás.*Földrajz:* társadalomföldrajz.*Biológia-egészségtan:* az ember megismerése és egészsége, magatartása és lelki egészsége; *Etika:* társas kapcsolatok, előítélet, tolerancia, bizalom, együttérzés; fogyatékkal élők, szegények és gazdagok.*Technika, életvitel és gyakorlat:* pályaorientáció és munka. |
| 6 | Kulcsfogalmak / fogalmak | Társadalom, osztály, réteg, csoport, a társadalmi együttélés szabályai, szokás, erkölcs, jog, kisebbségek, bevándorlás, emberi alapjogok, a jogegyenlőség elve, jogorvoslat, büntetés, a büntetőeljárás szereplői és főbb szakaszai, segítségkérés lehetőségei, pályaválasztás, munkába lépés, önéletrajz, motivációs levél, állásinterjú, munkavállalói stratégia, munkaerőpiac, munkaadók, munkavállalók, munkajog, munkaszerződés, munkaidő, munkabér, adózás, egészség- és társadalombiztosítás, munkanélküliség, élethosszig tartó tanulás, demográfia, demográfiai robbanás, elöregedés, túlnépesedés, történelmi vallások és új keletű vallási közösségek. |

4. tematikai egység – órakeret 14 óra

|  |  |  |
| --- | --- | --- |
|  | I | J |
| 1 | Tematikai egység / Fejlesztési cél | Környezetvédelem |
| 2 | Előzetes tudás | A tanuló természettudományi tanulmányainak és élettapasztalatának köszönhetően sok ismerettel rendelkezik a környezetvédelemről, és célnyelvi, valamint célnyelvi civilizációs tanulmányai révén ismeri a témához kapcsolódó alapszókincset is. |
| 3 | A tematikai egység nevelési-fejlesztési céljai | A tanuló használja a hagyományos és digitális hírforrásokat önálló ismeretszerzésre; rendszerezi és értelmezi az információkat;ismeri a környezetszennyezés fajtáit, okait és hatásait, valamint a környezetvédelem lehetőségeit és eredményeit, tud ezekről kritikus véleményt mondani;tud logikusan, érvekkel alátámasztva, a megfelelő szakszókincs használatával érvelni a környezetszennyezéssel, a környezetvédelemmel, a fenntartható fejlődéssel kapcsolatos kérdésekben. |
| 4 | Ismeretek / fejlesztési követelmények | A környezetszennyezés fajtái, az éghajlati változások ismerete, a változások okainak értelmezése. A hosszú távú következmények felismerése. Hulladékkezelés. Energiaforrások. Környezetvédelmi szervezetek. Környezetvédelem.Ökológiai szemlélet és felelősségvállalás a mindennapi életben, a környezettudatos magatartás fontosságának felismerése (pl. szelektív hulladékgyűjtés, újrahasznosítás).A fogyasztói társadalom és az urbanizáció új jelenségeinek felismerése, érvelés ezek mellett vagy ellen (pl. környezetkímélő közlekedés, túlfogyasztás).A célnyelvi országok és hazánk törekvései a környezeti károk enyhítésére és a fenntartható fejlődés megteremtésére; ezek eredményei és kudarcai. A genetika legújabb eredményei és ezek veszélyei (pl. génmódosított élelmiszerek); az alkalmazás dilemmái. |
| 5 | Kapcsolódási pontok | *Technika, életvitel és gyakorlat:* fenntarthatóság, újrahasznosítás, környezettudatosság otthon és a lakókörnyezetben.*Biológia-egészségtan:* természetvédelem, a biológiai sokféleség védelme, a környezeti állapot és az ember egészsége közötti összefüggés.*Földrajz:* településtípusok, globális problémák, életminőségek különbségei, pl. az éhezés és a szegénység okai.*Etika:* etikus kereskedelem (fair trade).*Kémia:* vegyi anyagok hatásai a környezetre.*Földrajz:* talajerózió, felmelegedés hatásai az éghajlatra. *Történelem, társadalmi és állampolgári ismeretek:* természetes erőforrások változásának hatása a gazdaságra. |
| 6 | Kulcsfogalmak / fogalmak | Környezetszennyezés, környezetvédelem, szelektív hulladékgyűjtés, hulladékkezelés, újrahasznosítás, megújuló energiaforrások, erózió, urbanizáció, felelősségvállalás, ökológia, éghajlatváltozás, globális és regionális problémák, közlekedés, génmanipuláció. |

5. tematikai egység – órakeret 14 óra

|  |  |  |
| --- | --- | --- |
|  | O | P |
| 1 | Tematikai egység / Fejlesztési cél | Tudományok |
| 2 | Előzetes tudás | A tanuló természettudományi tanulmányainak és élettapasztalatának köszönhetően sok ismerettel rendelkezik a tudományos-technikai vívmányokról és ezek mindennapi életre gyakorolt hatásáról. A célnyelvi civilizáció első szakaszában átfogó képet szerzett a célnyelvi országok technikai és tudományos vívmányairól. |
| 3 | A tematikai egység nevelési-fejlesztési céljai | A tanuló használja a hagyományos és a modern tömegkommunikációs eszközöket a tudományokkal kapcsolatos önálló információgyűjtésre;felismeri a tudományos-technikai vívmányok pozitív és negatív társadalmi szerepét, tud érvekkel alátámasztva, megfelelő szókincs használatával beszélni az ezekhez kapcsolódó kérdésekről;tisztában van a legfontosabb tudományos-technikai vívmányok céljával, hatásával. |
| 4 | Ismeretek / fejlesztési követelmények | Az emberiség történetének legfontosabb, új korszakot nyitó, a célnyelvi országokhoz és hazánkhoz kötődő találmányainak, vívmányainak megismerése és bemutatása (pl. penicillin, gravitáció, elektromosság, műtéti technikák).Tudományetikai kérdések megvitatása, pl. tanulói felvetések vagy aktuális hírek alapján. Logikus, érvekkel alátámasztott vélemények/ellenvélemények megfogalmazása, viták összefoglalása. |
| 5 | Kapcsolódási pontok | *Biológia-egészségtan, Fizika, Kémia:* tudománytörténeti jelentőségű felfedezők (Arisztotelész, Kopernikusz, Newton, Galilei, Watt, Darwin, Pasteur stb.), a biotechnológia lehetőségei és etikai kérdései.*Informatika:* az infokommunikációs eszközök előnyei és kockázatai; netikett.*Történelem, társadalmi és állampolgári ismeretek:* az ipari forradalom találmányai és hatásuk. |
| 6 | Kulcsfogalmak / fogalmak | Tudomány, technika, találmányok, vívmányok, űrkutatás, kozmológia, nukleáris fizika, orvostudomány, IKT, genetika, klónozás, pszichológia, agykutatás, etológia, evolúció. |

12. évfolyam tematikája

1. tematikai egység – órakeret 8 óra

|  |  |  |
| --- | --- | --- |
|  | G | H |
| 1 | Tematikai egység / Fejlesztési cél | Hagyományok, szokások, életmód |
| 2 | Előzetes tudás | A tanuló célnyelvi ás célnyelvi civilizációs tanulmányainak köszönhetően sok ismerettel rendelkezik a célnyelvi civilizáció mindennapjairól, a társas együttélés szokásairól, a hagyományokról. Ezek kiegészülnek a médiából vett példákkal és saját tapasztalataival. |
| 3 | A tematikai egység nevelési-fejlesztési céljai | A tanuló képes a hírekből, szépirodalmi és képzőművészeti alkotásokból, filmekből és fényképekből információt gyűjteni a célországokban élő emberek hétköznapjairól, szokásairól, gondolkodásmódjáról, életviteléről; felismeri a társadalmi, politikai, erkölcsi problémákat, összeveti ezeket a hasonló hazai problémákkal, és megoldási javaslatokat tesz; a társadalmi érintkezés és üzleti etikett szabályai szerint viselkedik, megfelelően reagál a különböző társadalmi rétegekben használt gesztusokra, tisztázza a számára esetleg ismeretlen gesztusok jelentését;életstratégiákról, jövőképekről beszélget különböző minták és példaképek alapján. |
| 4 | Ismeretek / fejlesztési követelmények | A gyermekek helyzetének bemutatása a társadalomban, ezek összevetése a hazai viszonyokkal, valamint a gyermekvállalással és a gyermekneveléssel kapcsolatos közvélekedés megismerése. A célnyelvi országok tradicionális és modern konyhaművészetének tanulmányozása; az életmód változásának hatása a modern konyhára.A kultúrára jellemző gondolkodásmód, ideálok, értékek feltárása, a célnyelvi országokban elvárt magatartásformák megismerése, gyakorlása. A városiasodás és az életminőség alakulásának bemutatása. |
| 5 | Kapcsolódási pontok | *Technika, életvitel és gyakorlat:* család és háztartás; testi és lelki egészség, egészséges ételek.*Etika:* önismeret, ember az időben: gyermekkor, ifjúság, felnőttkor, öregkor, családi élet.*Biológia-egészségtan:* egészséges életmód, fogyatékkal élők.*Testnevelés és sport:* a rendszeres testedzés hatása a szervezetre, relaxáció.*Informatika:* e-könyvek, médiatudatosság. |
| 6 | Kulcsfogalmak / fogalmak | Család, családtervezés, „szingli”, nagycsalád, háztartás, időbeosztás, állami és családi ünnepek, gyermeki jogok, kötelességek, esélyteremtés, elöregedés, egészséges életmód, fogyatékkal élők, életminőség, urbanizáció, gasztronómia, gyorséttermek, kiegyensúlyozott táplálkozás. |

2. tematikai egység – órakeret 8 óra

|  |  |  |
| --- | --- | --- |
|  | K | L |
| 1 | Tematikai egység / Fejlesztési cél | Tömegkommunikáció, média |
| 2 | Előzetes tudás | A tanuló célnyelvi és célnyelvi civilizációs tanulmányainak és élettapasztalatának köszönhetően sok ismerettel rendelkezik a tömegkommunikációs forrásokról, a média szerepéről és a mindennapi életre gyakorolt hatásairól. |
| 3 | A tematikai egység nevelési-fejlesztési céljai | A tanuló ismeri és használja a célnyelvi ország tömegkommunikációs csatornáit önálló információgyűjtésre, az információkat rendszerezi és értelmezi;képes a tömegkommunikáció társadalmi hatásait, pozitív és negatív aspektusait felismerni, és ezekről kritikus véleményt mond; tud logikusan, érvekkel alátámasztva, a megfelelő szókincs használatával érvelni a médiával kapcsolatos kérdésekről;tisztában van a sajtószabadság fogalmával, szerepével a célnyelvi országok és hazánk múltjában és napjainkban.  |
| 4 | Ismeretek / fejlesztési követelmények | A kereskedelmi TV-csatornák, a hírcsatornák és a közszolgálati TV helyzete, szerepe és feladata a célnyelvi országokban és hazánkban.A média tömegformáló szerepének felismerése és értékelése; önálló véleményalkotás példákkal és érvekkel alátámasztva.A tömegkommunikációs csatornákból szerzett információk kritikus kezelése, hitelességük ellenőrzése más források, pl. az internet segítségével.A reklámok etikusságának vizsgálata.A tömegkommunikációra és médiára vonatkozó törvények és a sajtószabadság fogalmának megbeszélése.A sajtó politikai függetlensége és a sajtószabadság megvalósulása, a sajtószabadság és a média szerepének összehasonlítása a célnyelvi országok és hazánk viszonylatában a különböző történelmi korokban.Logikus, érvekkel alátámasztott vélemény megfogalmazása a sajtó teljes szabadsága mellett vagy ellen. |
| 5 | Kapcsolódási pontok | *Etika:* újságírói etika; reklámmal kapcsolatos megfontolt fogyasztói szerep kialakítása; információs önrendelkezési jog; manipuláció, médiaszabályozás.*Magyar nyelv és irodalom:* a tömegkommunikációs források nyelvezete; a média hatása a nyelv változására.*Történelem, társadalmi és állampolgári ismeretek:* a cenzúra és a sajtószabadság a történelem folyamán.*Informatika:* az internet mint tömegkommunikációs forrás, az internet szerepe a XXI. század tömegkommunikációjában. |
| 6 | Kulcsfogalmak / fogalmak | Sajtó, sajtószabadság, cenzúra, nyomtatott, hangzó és digitális sajtótermékek, bulvársajtó, minőségi újságírás, felelősségteljes tájékoztatás/tájékozódás, internet, közszolgálati és kereskedelmi csatornák, reklámok, hirdetések, véleményformálás, manipuláció, média, tömegkommunikáció. |

3. tematikai egység – órakeret 24 óra

|  |  |  |
| --- | --- | --- |
|  | M | N |
| 1 | Tematikai egység / Fejlesztési cél | Irodalom, történelem, művészetek |
| 2 | Előzetes tudás | A tanuló célnyelvi tanulmányainak és élettapasztalatának köszönhetően számos ismerettel rendelkezik a történelemről, irodalomról, képző- és előadó-művészetekről és ezek szerepéről a mindennapi életben. |
| 3 | A tematikai egység nevelési-fejlesztési céljai | A tanuló használja a tömegkommunikációs eszközöket információgyűjtésre és általános műveltségének szélesítésére;tud logikusan, érvekkel alátámasztva, a megfelelő szókincs használatával beszélni az általános műveltséghez tartozó témákhoz kapcsolódó kérdésekről;tisztában van az általános műveltséghez tartozó témákkal, és ismeri a célnyelvi országok és hazánk kiemelkedő művészeit, tudósait. |
| 4 | Ismeretek / fejlesztési követelmények | A legfontosabb történelmi korszakok megnevezése, és az ezekhez kapcsolódó művészeti stílusok azonosítása; a történelem és művészetek kapcsolódási pontjai (pl. középkor: román és gótikus stílus). A célnyelvi országok néhány kiemelkedő jelentőségű klasszikus és kortárs szerzőjének, képző- és előadóművészének, történelmi személyiségének megismerése és bemutatása. A célnyelvi országok néhány kiemelkedő irodalmi és filmművészeti alkotásának megismerése, értelmezése, az alkotók bemutatása.Irodalmi és filmművészeti alkotások olvasása/megtekintése célnyelven; drámarészletek előadása célnyelven.A célnyelvi országok legfontosabb történelmi eseményeinek, történelmi személyiségeinek megismerése és bemutatása. A célnyelvi országokra jellemző építészeti, képzőművészeti stílusok ismerete és néhány kiemelkedő fontosságú épület, műalkotás jellemzőinek bemutatása.A célnyelvi országok néhány kiemelkedő fontosságú múzeumának, színházának megismerése és bemutatása; lehetőség szerint színházi előadások megtekintése célnyelven.A tömegkommunikáció fejlődésének hatása a kultúra közvetítésére és népszerűsítésére a célnyelvi országokban és hazánkban.A kulturális élet és a kultúra intézményei, eseményei, szerepe a célnyelvi országokban és hazánkban.Logikus, érvekkel alátámasztott vélemény megfogalmazása történelmi eseményekről, művészeti alkotásokról és tudományos témákról. |
| 5 | Kapcsolódási pontok | *Ének-zene:* zenei műfajok; hangszerek; klasszikus és populáris zene, zeneirodalom kiemelkedő alakjai, művei.*Dráma és tánc:* színház- és drámatörténet, színházi előadás megtekintése, beszélgetés a látottakról.*Vizuális kultúra:* műalkotások elemzése, művészettörténeti korszakok stílusjegyei.*Magyar nyelv és irodalom:* epikai, lírai, drámai művek olvasása és értelmezése, színház; filmművészet.*Történelem, társadalmi és állampolgári ismeretek:* történelmi korok, események; a kultúra és a történelem összefüggései.*Művészetek:* képzőművészet; előadó-művészet; építészet.*Informatika:* az internet-kultúra közvetítő szerepe. |
| 6 | Kulcsfogalmak / fogalmak | Irodalom, műfajok, műelemzés, zenei műfajok, hangszerek, történelmi korszakok, események, építészeti stílusok, képzőművészet: festészet, grafika, szobrászat, építészet, fotóművészet; előadó-művészet: zene, filmművészet, színházművészet, tánc, klasszikus és kortárs művészek. |

|  |  |  |
| --- | --- | --- |
|  | Q | R |
| 1 | A fejlesztés várt eredményei a két évfolyamos ciklus végén | A tanuló szabatosan, a szükséges szaknyelv felhasználásával, esetenként digitális eszközök alkalmazásával is be tudja mutatni a tanulmányai során feldolgozott témákat. Ismeri a célnyelvi országok földrajzi fekvését, felszínformáit, tájegységeit és legfontosabb vízrajzi jellemzőit.Érti a célnyelvi országok gazdasági folyamatait, látja a világ társadalmi-gazdasági rendszerében betöltött szerepüket.Járatos a célnyelvi országok politikai rendszerében, össze tudja hasonlítani azokat a magyar politikai berendezkedéssel.Tisztában van a célnyelvi országok társadalmi viszonyaival, a leggyakoribb szociális problémákkal, és képes javaslatokat tenni a feszültségek oldására.Tájékozott a célországokban élő emberek hétköznapjairól, szokásairól, gondolkodásmódjáról, életviteléről. Nyitottá és elfogadóvá válik más kultúrákkal szemben, megérti azok sajátosságait.Érti a környezetszennyezés következményeit és a fenntartható fejlődés fontosságát.Magabiztosan használja a célnyelvi ország tömegkommunikációs csatornáit az információgyűjtésben, képes az információk rendszerezésére és kritikus értelmezésére.Tájékozott a célnyelvi országok legjellegzetesebb sportágai és sporteseményei területén.Ismer a célnyelvi kultúrákból néhány kiemelkedő jelentőségű műalkotást és tudományos-technikai vívmányt, valamint azok alkotóit.Képes hazáját sokoldalúan bemutatni a célnyelven. |

4. tematikai egység – órakeret 20 óra

|  |  |  |
| --- | --- | --- |
|  | S | T |
| 1 | Tematikai egység / Fejlesztési cél | Ismétlés és összefoglalás az érettségi témakörök alapján |
| 2 | Előzetes tudás | A fenti táblázat R pontjában leírtak. |
| 3 | A tematikai egység nevelési-fejlesztési céljai | A négy év során megszerzett ismeretek felfrissítése és az olasz célnyelvi civilizáció középszintű érettségi követelményei által meghatározott témakörökben való jártasság elmélyítése. |
| 4 | A fejlesztés várt eredményei | A tanuló képes öt perces önálló témakifejtésre a mindenkori középszintű érettségi követelmények által meghatározott témakörökben. |

9. A továbbhaladás feltételei

*A tanuló legyen képes*

összetettebb konkrét vagy elvont tartalmú tanulmányokat elolvasni, megérteni, a lényeges és a specifikus információt felismerni és kiemelni, az írott anyag logikus vázlatát elkészíteni és összefoglalni, szóban és írásban egyaránt. Ki tudja fejteni udvarias formában egyetértését vagy ellenvéleményét az olvasottakkal kapcsolatban

rövidebb szépirodalmi alkotást vagy nagyobb lélegzetű műrészletet elolvasni és megérteni, azzal kapcsolatos gondolatait megfogalmazni mind szóban, mind írásban

elemezni grafikonokat, ábrákat, sajtóban megjelenő képanyagot stb.

tévéhíreket, ismeretterjesztő filmeket megérteni, ismeretlen nyelvi elemek jelentését a szövegösszefüggésből kikövetkeztetni, fontos és specifikus információkat kiemelni. A látott filmmel kapcsolatban információt cserélni, megfelelő szókinccsel helyes választ adni a feltett kérdésekre, a látottakat összefoglalni

társai előadását megérteni, értékelni, vitában részt venni, véleményt cserélni, saját véleményét másokéval összehasonlítani, a nem világos, kevésbé érthető részekre rákérdezni, kifejezni kérdéseit, kétségeit az adott témával kapcsolatban

rövid (10-15 perces), logikusan felépített, árnyaltan megfogalmazott, bonyolultabb struktúrákból álló beszámolókat szabadon, helyes hanglejtéssel, a hallgatóság számára érthetően elmondani

300-350 szavas, érvekkel alátámasztott logikusan felépített esszét írni, változatos nyelvi eszközök felhasználásával, a műfajnak, a témának megfelelő stílust követve.

10. Munkaformák

A tantárgy sokszínűségéből következik, hogy nem elegendő az órákon mindössze a frontális osztálymunka használata. A tanórákon kapjon helyet a partneri, a kiscsoportos és az egyéni munka. A tanórán belüli munka mellett fordítsunk figyelmet a tanórán kívüli munkaformákra is (önálló kutatómunka és projektmunka), amelyek során a tanulók megtanulnak tanári segítség nélkül, önállóan dolgozni (például könyvtárhasználat, interjú, felmérés készítése).

*Tanulói tevékenységek:*

a különböző tanulási technikák és stratégiák, valamint az egyes munkaformák megismerése

a célnyelvi órai utasítások megértése és követése

füzetvezetés, jegyzetelés

kézikönyvek használata

audiovizuális eszközök használata

számítógép, internet használata

szövegmagyarázat és értelmezés

kiselőadások

közös projektek készítése

viták

iskolai és házi dolgozatok

javítások értelmezése